ઘાયલ કોન્સ્ટેબલને તાત્કાલીક અપોલો હોસ્પિટલમાં દાખલ કરવામાં આવ્યા હતા, જ્યા તેમની સારવાર ચાલી રહી છે. ઉલ્લેખનીય છે કે કોન્સ્ટેબલ વિજય કોરડિયા સીએમ સીક્યુરીટી સંભાળતા ડીએસપી ચિરાગ કોરડિયાનો ભાઇ છે. રાજ્યની ભાજપ સરકાર મસ્ત મોટા દાવા કરીને કહે છે કે ગુજરાતમાં કોઇ પણ જગ્યાએ દારૂ વહેચાતો નથી, હેર ફેર થતી નથી પરંતુ ગુજરાતનાં ત્રણ યુવા ચહેરાઓ હાર્દિક પટેલ, અલ્પેશ ઠાકોર અને જિગ્નેશ મેવાણીએ એસપી કચેરીથી ફક્ત 100 મીટર દૂર બુટલેગરોનાં ઘરે રેડ પાડી દારૂ પકડ્યો હતો. ત્યારે મહત્વની વાત એ છે કે હવે જનતા પણ માની રહી છે કે સરકાર જ બુટલેગરોને પ્રોત્સાહન આપી દારૂનું વેચાણ કરાવી રહી છે. દારૂનાં બુટલેગરો સાથે ભાજપનાં નેતાઓનાં સારા સંબંધોનાં કારણે સરકાર બુટલેગરો ઉપર કોઇ ક્રાયવાહી કરી શકતી નથી તેમજ પોલીસ અને સરકારમાં બેઠેલા અધિકારીઓ અને નેતાઓ પાસે બુટલેગરોનો કરોડો રૂપિયાનો હપ્તો જાય છે, તેવી ચર્ચા પણ પબ્લિકમાં થઇ રહી છે.